Carina Rosenvinge Christiansen begynte med bueskyting som 11-årig i 2002 og hadde sin debut på seniorlandslaget i 2009 som 18-årig. Mindre enn en måned seinere deltok hun i VM, hvor hun ble nr. 7, deretter er det blitt til en 9.-plass i EM i 2010, 18.-plass i World Cup 4 i 2009 og en 17.-plass i World Cup 4 i 2010. Christiansen kvalifiserte seg til OL i 2012, da hun sammen med Maja Jager og Louise Laursen ble nummer åtte ved VM i 2011. De tre ble seinere alle uttatt.